# Algiinihappo

### Wikipedia

Algiinihappo (E400), myös algiini, suola: alginaatti, on ruskolevän soluseinissä yleinen kumiyhdiste.

## [muokkaa] Rakenne

Algiinihappo on lineaarinen kopolymeeri, joka koostuu 1-4 ß-D-mannuronaatti (M) ja tämän C-5 epimeeri α-L-guluronaatti (G) -blokeista, jotka liittyvät toisiinsa kovalenttisesti.

Kopolymeeri voi olla muotoa:

- ...-GGG-MMM-...-MMM-GGG-...-GGG-MMM-... (1)
- ...-MGMG-... (2)
- ...-MMGGMGMGMGM-... (satunnaisesti) (3)

Eri muotojen suhteellinen määrä vaihtelee algiinihapon lähteen mukaan. (1)-muoto luo joustavimmat ketjut, jotka liukenevat paremmin veteen alhaisessa pH:ssa kuin muut muodot. G-blokit muodostavat jäykkiä ketjuelementtejä, ja kaksi yli 6 yksikön G-blokkia muodostavat stabiileja ristiinkytkettyjä risteyksiä divalenttien kationeiden (kuten esimerkiksi Ca2+, Ba2+, Sr2+) kanssa, mikä johtaa kolmiulotteiseen geelimäiseen verkkorakenteeseen. Alhaisessa pH:ssa protonoidut algiinihapot (tai alginaatit) muodostavat happamia geelejä, joiden vakaus määrittyy G-blokkien suhteellisesta määrästä.

## [muokkaa] Esiintymismuodot

Algiinihapon kaupalliset variaatiot uutetaan merilevästä, kuten jättimäisestä Macrocystis pyrifera ja Ascophyllum nodosum -kelp-levistä.

Algiinihappoa tuottavat myös tietyt bakteerit, lähinnä Azobacter-laji. Yritykset tuottaa bakteriaalista alginaattia eivät ole vielä kaupallisesti onnistuneet.

Algiinihapon väri vaihtelee valkoisesta keltaisen ruskeaan. Se esiintyy rihmamaisena, rakeisena tai jauhetussa muodossa. Yhdiste on veteen ja orgaanisiin liuottimiin liukenematon, mutta liukenee hitaasti natriumkarbonaatin, natriumhydroksidin ja trinatriumfosfaatin emäksisiin liuoksiin.

## [muokkaa] Käyttö

Algiinihappo imee vettä nopeasti, mikä tekee siitä hyödyllisen lisäyhdisteen kuivatetuissa tuotteissa sekä mm. tekstiilien ja paperin valmistuksessa. Sitä käytetään myös vesi- ja tulitiiviissä kankaissa, juomien sakeennuttajana, jäätelössä ja kosmetiikassa, sekä myrkyllisiä metalleja verestä sitovana detoksifioijana.

Algiinihapon puhdistetut muodot ovat usein myös antasidien, eli mahan happamuutta neutraloivien tuotteiden ainesosia. Antasidit auttavat närästykseen ja ylävatsapoltteeseen neutraloimalla mahahappoa. Algiinihappo muodostaa mahan pinnalle kelluvaa vaahtoa, kun se joutuu kosketuksiin mahanesteiden ja syljen kanssa. Vaahto estää mahan happamuuden nousua ruokatorveen.

Algiinihappoa käytetään myös hammaspaikoissa, ja elintarviketeollisuudessa keittojen ja hyytelöiden sakeuttajana. Kalsiumalginaattia käytetään tulenkestävissä vaatteissa.

Haettu osoitteesta http://fi.wikipedia.org../../../a/l/g/Algiinihappo.html

Luokat: Kumit | Polysakkaridit | Kopolymeerit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Português
- Русский